armvectores/hy_wikipedia_2023 huggingface dataset:
Հայաստանի գրողների միության երրորդ համագումար

Հայաստանի գրողների միության երրորդ համագումարը տեղի է ունեցել 1954-ի հուլիսի 21-27-ը, Երևանում։


== ՀԳՄ վարչության կազմը՝ ընտրված երրորդ համագումարում ==
Գևորգ Աբով
Աղավնի
Վախթանգ Անանյան
Արազի
Արաքս
Վահան Գրիգորյան
Արշավիր Դարբնի
Դերենիկ Դեմիրճյան
Աքպեր Երևանլի
Նաիրի Զարյան
Ստեփան Զորյան
Գևորգ Էմին
Քրիստափոր Թափալցյան
Էդուարդ Թոփչյան
Ավետիք Իսահակյան
Սերո Խանզադյան
Սիլվա Կապուտիկյան
Ջնդի Հաջիե
Հրաչյա Հովհաննիսյան
Գուրգեն Հովնան
Անդրանիկ Հովսեփյան
Հարություն Մկրտչյան
Հակոբ Սալախյան
Սարմեն
Գեղամ Սարյան
Գարեգին Սևունց
Հմայակ Սիրաս
Գրիգոր Տեր-Գրիգորյան
Մելիք Քոչարյան
Միխայիլ Օվչիննիկով


== ՀԳՄ վերաստուգիչ հանձնաժողովի կազմը՝ ընտրված երրորդ համագումարում ==
Ալեքսանդր Արաքսմանյան
Գարեգին Բես
Սաղաթել Հարությունյան
Սերգո Պայազատ
Անահիտ Սահինյան
Սողոմոն Տարոնցի


== Խորհրդային գրողների համամիութենական 2-րդ համագումարի պատգամավորներ՝ ընտրված ՀԳՄ երրորդ համագումարում ==


==== Պատգամավորներ՝ վճռական ձայնի իրավունքով ====
Ստեփան Ալաջաջյան
Սուրեն Աղաբաբյան
Աղավնի
Վախթանգ Անանյան
Արազի
Աշոտ Գրաշի
Վահագն Դավթյան
Դերենիկ Դեմիրճյան
Նաիրի Զարյան
Ստեփան Զորյան
Քրիստափոր Թափալցյան
Էդուարդ Թոփչյան
Ավետիք Իսահակյան
Սերո Խանզադյան
Սիլվա Կապուտիկյան
Արտաշես Կարինյան
Գուրգեն Հովնան
Անդրանիկ Հովսեփյան
Մարո Մարգարյան
Հովհաննես Շիրազ
Արտաշես Ոսկերչյան
Հռիփսիմե Պողոսյան
Ջալիլ Ջասըմե
Հակոբ Սալախյան
Անահիտ Սահինյան
Համո Սահյան
Գարեգին Սևունց
Հմայակ Սիրաս
Աքպեր Երևանլի
Վաղարշ Վաղարշյան
Սողոմոն Տարոնցի


==== Պատգամավորներ՝ խորհրդակցական ձայնի իրավունքով ====
Հրանտ Թամրազյան
Հրաչյա Հովհաննիսյան


== Նորընտիր վարչության նիստը ==
Տեղի ունեցավ ՀԳՄ նորընտիր վարչության նիստը։ ՀԳՄ վարչության նախագահ ընտրվեց Ավետիք Իսահակյանը։ ՀԳՄ նախագահության կազմում ընտրվեցին Դերենիկ Դեմիրճյանը, Նաիրի Զարյանը, Ստեփան Զորյանը, Էդուարդ Թոփչյանը, Սիլվա Կապուտիկյանը, Հակոբ Սալախյանը, Գարեգին Սևունցը։ ՀԳՄ առաջին քարտուղար ընտրվեց Էդուարդ Թոփչյանը, քարտուղար՝ Հակոբ Սալախյանը։


== Աղբյուրներ ==
Հայկ Խաչատրյան, Գրական տեղեկատու, Երևան, «Սովետական գրող», 1986, էջ 582-583։
Անզովի (գետ)

Անզովի, գետ Ճորոխի ավազանում, նրա վտակ Օլթիի ձախակողմյան օժանդակը։


== Ծանոթագրություններ ==
Վալենտինա Գորինևսկայա

Վալենտինա Գորինևսկայա (ռուս.՝ Валентина Валентиновна Гориневская, 1882, Սանկտ Պետերբուրգ, Ռուսական կայսրություն - սեպտեմբերի 25, 1953(1953-09-25), Մոսկվա, ԽՍՀՄ), ռուսական վնասվածքաբանության հիմնադիրներից, բժշկական գիտությունների դոկտոր (1935), պրոֆեսոր, ՌԽՖՍՀ գիտության վաստակավոր գործիչ (1943), բժշկական ծառայության գնդապետ։  Ավելի քան 100 գիտական աշխատությունների հեղինակ։


== Կենսագրություն ==
Վալենտինա Գորինևսկայան ծնվել է 1882 թվականին Սանկտ Պետերբուրգում, պրոֆեսոր Վ. Վ. Գորնիևսկու ընտանիքում։ 1908 թվականին ավարտել է Կանանց բժշկական ինստիտուտը։  Առաջին համաշխարհային պատերազմի ժամանակ աշխատել է որպես վիրաբույժ Արևմտյան ռազմաճակատի հոսպիտալներում։ 1920 թվականին, երբ Սամարայում Պետական համալսարանի բազայի վրա ստեղծվեց ընդհանուր վիրաբուժության ամբիոնը, ամբիոնի վարիչ նշանակվեց այդ ժամանակաշրջանում ճանաչված ռուս վնասվածքաբան Վալենտինա Վալենտինովնա Գորինևսկայան։ Գիտական կադրերի պատրաստման նպատակով Գորինևսկայայի կողմից ստեղծվեց ուսանողական գիտական խմբակ, որը 1923 թվականին դարձավ համալսարանի բժշկական ֆակուլտետի Ուսանողական գիտական խորհուրդ։
1925 թվականին Գորինևսկայան վերադարձավ Մոսկվա և 1931 թվականին դարձավ Մոսկվայի Բուժական-պրոտեզավորման ինստիտուտի վնասվածքաբանության բաժամունքի վարիչ։ 1932 թվականին Գորինևսկայան դարձավ Սկլիֆասոֆսկու անվան շտապ օգնության ԳՀԻ վնասվածքաբանության  բաժամունքի վարիչի առաջին տեղակալը, գլխավորելով այն մինչև 1939 թվականը։ Միաժամանակ ղեկավարել է Բժիշկների կատարելագործման կենտրոնական ինստիտուտի վնասվածքաբանության ամբիոնը և վնասվածքաբանություն է դասավանդել մոսկովյան ինստիտուտներում։ 1936 թվականին նա նկարագրեց որոշ ոսկորների կոտրվածքի ախտանիշները, որոնք կոչվեցին «Գորինևսկու ախտանիշեր»։
Հայրենական Մեծ պատերազմի տարիներին Վ. Վ. Գորինևսկայան Կարմիր Բանակի Գլխավոր ռազմասանիտարական Վարչության հրահանգիչ-խորհրդականն էր և զբաղվում էր երկրում թեթև վիրավորվածների համար հոսպիտալների ստեղծմամբ։ 1945 թվականին «Սովետական կին» ամսագրում հրապարակվեց նրա մասին հոդված «Վիրաբույժը ռազմաճակատում»։ 1944 թվականին  լույս է տեսել նրա «Թեթև վիրավորվածների կոմպլեքս բուժումը հոսպիտալներում» մենագրությունը։  Մինչև  1953 թվականը Գորինևսկայան ղեկավարել է Բժիշկների կատարելագործման Կենտրոնական ինստիտուտի ռազմա-դաշտային վիրաբուժության ամբիոնը։


== Մահ ==
Մահացել է 1957 թվականի սեպտեմբերի 25-ին Մոսկվայում։ Թաղված է Նովոդևիչյան գերեզմանատան աճյունասափորանոցում, հոր և քրոջ Վերոնիկայի հետ։


== Պարգևներ ==
Կարմիր Դրոշի շքանշան
Կարմիր Աստղի շքանշան
մեդալներ


== Գրականություն ==
Кнопов М. Ш., Тарануха В. К. Видный отечественный травматолог: (К 130-летию со дня рождения профессора В. В. Гориневской) // Вестник травматологии и ортопедии. — 2011. — № 4. — С. 87-90.


== Ծանոթագրություններ ==


== Արտաքին հղումներ ==
Рассказываем о самарских врачах — Валентина Валентиновна Гориневская Archived 2017-12-06 at the Wayback Machine.
460

460 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 460 թվականն է, 
V դարի 60-րդ տարին։


== Դեպքեր ==


== Ծնունդներ ==


== Մահեր ==
Եվրոպայի չեմպիոնների գավաթի եզրափակիչ 1982

1982 Եվրոպական գավաթի եզրափակիչ, Եվրոպական գավաթի 27-րդ խաղարկությունն է, որում հաղթեց «Աստոն Վիլլա» ֆուտբոլային ակումբը 1-0 հաշվով՝ «Բավարիա Մյունխենին»։ Խաղը կայացել է Դե Կուիպ մարզադաշտում, Ռոթթենդամ, Հոլանդիա։
Սուրբ Սարգիս մայր տաճար

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սուրբ Սարգիս մայր տաճար, հայ առաքելական տաճար Իրանի մայրաքաղաք Թեհրանում։ Պատկանում է Մեծի Տանն Կիլիկիո կաթողիկոսության Թեհրանի թեմին։ Գտնվում է Քարիմ Խան Զանդ փողոցում՝ Նեջաթոլլահի փողոցի սկզբնամասում։ Հանդիսանում է Թեհրանի թեմի առաջնորդանիստը։


== Պատմություն ==
Երկրորդ համաշխարհային պատերազմի ժամանակ՝ 1944 թվականին, Թեհրանում հայ բնակչության ստվարանալու հետ մեկտեղ, Ատրպատականի ու Սպահանի թեմերի կողքին առանձնանում է Իրանի երրորդ՝ Թեհրանի թեմը։ Հաջորդ տարի քաղաքում բացվում է առաջնորդանիստ հայկական եկեղեցի՝ սուրբ Աստվածածինը։
Քանի որ Թեհրանի քաղաքապետարանը գտնվում էր այդ եկեղեցու տարածքում, 1960-ական թվականների սկզբին որոշվեց փոխել թեմի առաջնորդանիստը։ Թեհրանահայ հոգևորականները դիմել են հայ բարերար Մարգար Սարգսյանին՝ նոր եկեղեցու կառուցումը հովանավորելու համար։ Նրա մահից հետո որդիները՝ Գուրգենը և Վազգենը, հովանավորեցին եկեղեցու կառուցումը՝ ի հիշատակ նրանց ծնողների։ Սուրբ Սարգիս եկեղեցու շինարարությունը սկսվել է 1964 թվականին և ավարտվել է 1970 թվականին։ Սուրբ Սարգիս եկեղեցին օծվել է 1973 թվականի ապրիլի 29-ին՝ Մեծի Տանն Կիլիկիո կաթողիկոս Խորեն Ա-ի ձեռամբ։ Դրանից 5 օր առաջ՝ ապրիլի 24-ին, այստեղ բացվել է հայոց ցեղասպանության հիշատակը հավերժացնող հուշարձան։ Եկեղեցին վերանորոգվել է 2000 թվականին։
2006 թվականին Հրայր Հակոբյանը վերանորոգեց մկրտության ավազանը և եկեղեցին՝ իր սիրելի կնոջ` Վարդուհի Դավիդյանի հիշատակին։


== Ճարտարապետություն ==
Սուրբ Սարգսի տաճարը խոշորագույնն է Թեհրանում. ունի 36,5 մետր երկարություն և 17,8 մ լայնություն։ Մուտքը մեկ կողմից է, կառուցվել է բետոնից, իսկ արտաքին և ներքին պատերը, ինչպես նաև հատակը, ծածկված են սպիտակ մարմարով։ Ի սկզբանե կառուցվել էր առանց ներքին սյունների, իր պարիսպներով վեցանկյուն գմբեթով, բայց երբ գմբեթի ընկնելու վտանգը առաջացավ, ներսում ավելացվեցին չորս կրող սյուներ։ Գլխավոր մուտքի վերևում կառուցված է պատշգամբ՝ երգչախմբի համար։ Եկեղեցին ունի երկու գմբեթավոր գագաթներ՝ արևմտյան կողմի մուտքի դահլիճի աջ ու ձախ կողմում։ Զանգերն աշխատում են էլեկտրաէներգիայի միջոցով։ Բոլոր երեք գմբեթները զարդարված են ութանկյուն ձողերով։
Ինչպես ավանդական հայկական եկեղեցիներում, կիսաշրջանաձև զոհասեղանը գտնվում է շենքի արևելյան կողմում։ Զոհասեղանի երկու կողմերում էլ կողմնակի մուտքերի գոտիներ կան։ Խորանի և նրա երկու կողմերից վերև գտնվող պատերը ծածկված են Աստվածաշնչի թեմաներով նկարագրությամբ՝ Մարիամ Աստվածածին, Հիսուս Քրիստոսի Համբարձում, Հովհաննես Մկրտիչ։
Առաջնորդարանի շենքը գտնվում է բակի հարավային կողմում։ Առաջնորդարանը տնօրինում է հայ համայնքի բոլոր գործերը՝ Թեհրանի թեմական խորհրդի վերահսկողութեան ներքո։


== Տես նաև ==
Սուրբ Սարգիս եկեղեցի, Թավրիզ
Սուրբ Սարգիս եկեղեցի, Նոր Ջուղա


== Ծանոթագրություններ ==
Քարայծի արձանիկ (մ.թ.ա. 13-12-րդ դարեր, Արթիկ)

Քարայծի արձանի, մ.թ.ա. 15-14-րդ դարերի Արթիկից հայտնաբերված քառանկյուն հարթակի վրա կանգնած քարայծի ծավալուն քանդակ է։ Պահպանվում է Հայաստանի պատմության թանգարանում 2173-553 համարի ներքո։


== Նկարագրություն ==
Քարայծի ոտքերը թեթևակի կքած են։ Փոքր գլուխը վեր է պարզված, ունի երկար, կոր եղջյուրներ, աչքերը կլոր են, պարզորոշ, ականջները ցից, բերանը կիսաբաց է, վարի շրթունքից կախված է կլոր օղ։ Բարձր պարանոցին կրում է հասկաձև փորագրազարդ եռաշար  մանյակ։ Իրանի վրա ունի սեպաձև կտրվածքներ, որոնք եզրված են փորագրազարդով Պատվանդանի հիմքում խարիսխաձև է՝ ծայրերում ֆալլաձև ելուստներով։ Ֆիգուրան սնամեջ է, ներսում ունի երեք բրոնզե շարժվող գնդիկներ։


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։
Սելեստա (Ստորին Հռենոսի գավառ)

Սելեստա (ֆր.՝ Sélestat), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2013 թվականի դրությամբ կազմում է 19332 մարդ, բնակչության խտությունը` 435.41 մարդ/կմ²։ Բնակավայրը զբաղեցնում է 44.40 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 180 աշխատունակ (15-64 տարեկան)  բնակիչ, որոնցից ակտիվ էին 152-ը, իսկ ոչ ակտիվները` 28։ Ակտիվության ցուցանիշը կազմում է 84,4 %։ 152 աշխատունակ մարդկանցից աշխատել է 139 անձ (81 տղամարդ և 58 կին)։ Գործազուրկ են եղել 13 անձ (7 տղամարդ և 6 կին)։ 28 անաշխատունակներից 11-ը եղել են աշակերտներ կամ ուսանողներ, 8-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոզովոե (գյուղ, Բախչիսարայի շրջան)

Անվան այլ կիրառումների համար տե՛ս՝ ՌոզովոեՌոզովոե (ուկրաիներեն՝ Розове, Ղրիմի թաթարերեն՝ Qazbiy Eli), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Կազբի-Էլի։
2001 թվականի տվյալներով Ռոզովոե գյուղում բնակվում էր 1 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեկեռ ան Վիմե

Ֆեկեռ ան Վիմե (ֆր.՝  Feuquières-en-Vimeu), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 2498 մարդ, բնակչության խտությունը` 312.64 մարդ/կմ²: Բնակավայրը զբաղեցնում է 7.99 կմ² տարածք:


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 55 կմ արևմուտք:


== Բնակչություն ==


== Տնտեսություն ==
2010 թվականին ուներ 1602 աշխատունակ (15-64 տարեկան)  բնակիչ, որոնցից ակտիվ էին 1152-ը, իսկ ոչ ակտիվները` 450: Ակտիվության ցուցանիշը կազմում է 71,9 %: 1152 աշխատունակ մարդկանցից աշխատել է 987 անձ (532 տղամարդ և 455 կին): Գործազուրկ են եղել 165 անձ (82 տղամարդ և 83 կին): 450 անաշխատունակներից 107-ը եղել են աշակերտներ կամ ուսանողներ, 189-ը` թոշակառուներ, իսկ 154-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7095) Լամետրի

(7095) Լամետրի (անգլ.՝ Lamettrie), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 22-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,052167 ա. մ., առավելագույնը մոտենում է 2,7246 ա. մ. հեռավորության վրա և հեռանում 3,3797 ա. մ.։ Արեգակի շուրջ մեկ ամբողջական պտույտ է կատարում 1947,65 երկրային օրվա ընթացքում, իր ուղեծրով շարժվելով միջինում 0,184838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7095) Լամետրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորգան շրջան (Արևմտյան Վիրջինիա)

Անվան այլ կիրառումների համար տե՛ս՝ Մորգան շրջան (այլ կիրառումներ)Մորգան շրջան (անգլ.՝ Morgan County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 593 կմ² է, բնակչությունը՝ 17, 541 մարդ (2010 թ. տվյալներով)։ Շրջկենտրոնն է Սամերսվիլ բնակավայրը։ Կազմավորվել է 1820 թ.։
Վիռուսոո

Վիռուսոո (էստ․՝ Võrusoo), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արքայազն Ֆիլիպ

Ֆիլիպ Մաունթբեթեն (անգլ.՝ Philip Mountbatten, հունիսի 10, 1921(1921-06-10)[…], Կերկիրա, Հունաստանի թագավորություն - ապրիլի 9, 2021(2021-04-09)[…], Վինձոր ամրոց, Վինձոր և Մեյդենհեդ, Բերկշիր, Հարավարևելյան Անգլիա, Անգլիա, Միացյալ Թագավորություն), Մեծ Բրիտանիայի թագուհի Եղիսաբեթ II-ի ամուսինը։ Ունի Էդինբուրգի դուքսի կոչում։ Նախկինում եղել է Հունաստանի և Դանիայի արքայազնը։ Ֆիլիպը ծնվել է Հունաստանում, նրա ընտանիքը արտաքսվել է երկրից, երբ նա 18 ամսական էր։ Ֆրանսիայում, Գերմանիայում և Միացյալ Թագավորությունում կրթություն ստանալուց հետո նա 18 տարեկան հասակում միացել է Թագավորական նավատորմին 1939 թվականին, սկսել է ծառայություն մատուցել արքայադուստր Եղիսաբեթին, որին հանդիպել էր 1934 թվականին։ Երկրորդ համաշխարհային պատերազմի ժամանակ նա ծառայել է Միջերկրական և Խաղաղօվկիանոսյան նավատորմերում։
Պատերազմից հետո Ֆիլիպը ստացել է Ջորջ VI-ի համաձայնությունը՝ Եղիսաբեթի հետ ամուսնանալու համար։ Մինչև 1947 թվականի հուլիսին նրանց պաշտոնական նշանադրությունը, Ֆիլիպը հրաժարվել է իր հունական և դանիական կոչումներից և տիտղոսներից, հրաժարվել է իր մորական պապի ազգանունից՝ Մոնթբաթենից։ Նա ամուսնացել է Եղիսաբեթի հետ 1947 թվականի նոյեմբերին։ Ամուսնության նախօրեին նա ստացել է Ձերդ թագավորական մեծություն կոչումը և դարձել Էդինբուրգի դուքս, Մարիոնեթի կոմս և Գրինվիչի բարոն։ Ֆիլիպը թողել է զինվորական ծառայությունը, երբ Եղիսաբեթը 1952 թվականին դարձել է թագուհի՝ հասնելով հրամանատարի կոչման և դառնալով 1957 թվականին Բրիտանիայի արքայազն։ Ֆիլիպը և Եղիսաբեթն ունեցել են չորս երեխա՝ Արքայազն Չարլզը, Արքայադուստր Աննան, Էնդրյու, Յորքի դուքսը և Արքայազն Էդվարդ (Ուեսեքսի կոմս)։ 
Նա հրաժարվել է թագավորական պարտականություններից 2017 թվականի օգոստոսի 2-ին 96 տարեկան հասակում՝ անցկացնելով 22,219 հանդիպում և 5,493 ելույթ՝ սկսած 1952 թվականից։ Ֆիլիպը մահացել է 2021 թվականի ապրիլի 9-ին՝ իր 100-ամյակից երկու ամիս առաջ։


== Զինվորական կոչումներ ==
Արքայազն Ֆիլիպը ունեցել է հետևյալ զինվորական կոչումները.
Մեծ Բրիտանիա։

Ֆելդմարշալ (1953 թ.)
Թագավորական BBC-ի մարշալ (1953 թ.)
Ծովային ադմիրալ (1953 թ.)
Թագավորական ծովային ուժերի գեներալ-կապիտան (հունիսի 1, 1953 թ.)Ավստրալիա։

Ֆելդմարշալ (ապրիլի 1, 1954 թ.)
Ավստրալիական BBC-ի մարշալ (ապրիլի 1, 1954 թ.)
Ծովային ադմիրալ (ապրիլի 1, 1954 թ.)Նոր Զելանդիա։

Ֆելդմարշալ (հունիսի 11, 1977 թ.)
Ծովային ադմիրալ (հունիսի 11, 1977 թ.)
Նորզելանդական BBC-ի մարշալ (հունիսի 11, 1977 թ.)


== Ծանոթագրություններ ==
Լե Գրանդ Արմուազ

Լե Գրանդ Արմուազ (ֆր.՝ Les Grandes-Armoises), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 46 մարդ, բնակչության խտությունը` 10.29 մարդ/կմ²։ Բնակավայրը զբաղեցնում է 4.47 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 30 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 30 աշխատունակ (15-64 տարեկան) բնակիչ, որոնցից ակտիվ էին 23-ը, իսկ ոչ ակտիվները` 7։ Ակտիվության ցուցանիշը կազմում է 76,7 %։ 23 աշխատունակ մարդկանցից աշխատել է 23 անձ (12 տղամարդ և 11 կին)։ Գործազուրկ են եղել 0 անձ (0 տղամարդ և 0 կին)։ 7 անաշխատունակներից 0-ը եղել են աշակերտներ կամ ուսանողներ, 6-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ճմասար

Ճմասար, լեռնագագաթ Հայաստանի Սյունիքի մարզում, Մեղրու լեռնաշղթայի համակարգում, Կալեր գետի աջափնյակում, Կալեր գյուղատեղիից 1,5 կմ արևմուտք։ Բարձրությունը՝ 2297 մետր։


== Ծանոթագրություններ ==
Պարոդի Լիգուրե

Պարոդի Լիգուրե  (իտալերեն՝ Parodi Ligure), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 751 մարդ (2008)։ Բնակչության խտությունը՝ 60 մարդ/կմ²։ Տարածքը կազմում է 13 կմ²։ Փոստային ինդեքս՝ 15060։ Հեռախոսային կոդ՝ 0143։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հաուս երաժշտություն

Հաուս երաժշտություն (անգլ.՝ house music), ակումբային երաժշտության տարատեսակ, որը ծնունդ է առել ԱՄՆ-ի Չիկագո քաղաքում 1980-ականների սկզբին։ Արդեն 80-ականների կեսերին այս ոճը մեծ ժողովրդայնություն էր վայելում դիսկոտեկներում` աֆրոամերիկացիների և լատինաամերիկացիների շրջանում։ Երաժշտությունը տարածվում է Միացյալ Նահանգների ու Կանադայի այլ խոշոր քաղաքներում, որից հետո մուտք է գործում Եվրոպա։
Այժմ հաուս երաժշտությունն ունի բազմաթիվ ենթաժանրեր, որոնցից առավել հայտնիներն են Էլեկտրո-հաուսը, հաուսը, հոլանդական-հաուսը, պրոգրեսիվ-հաուսը, Ֆյուչր-հաուսը, Բիգ Ռում հաուսը, Դիփ-հաուսը և այլն։


== Պատմություն ==
Ամենաառաջին հաուս ոճի երգը՝  «On and on»-ը գրվել է Ջեսս Սոնդերսի և Վինս Լոուրենսի կողմից։ Ձայնագրությունը կատարվել է 1984 թվականին Չիկագոյում Roland TB-303 կոչվող բաս֊սինթեզատորի և Roland TR-808 հարվածային մեքենայի օգնությամբ, բացի այդ օգտագործվել է «Player One» խմբի «Space Invaders» (1980) երգից հատված։ Հաուս երաժշտության տարատեսակների հիմքում կանգնած էին Ֆրենկի Նակլզը, Մարշալ Ջեֆերսոնը և այլք։


== Անվանում ==
Մինև օրս չի պարզվել երաժշտության անվանման ծագումը։ Կա վարկած, որ «հաուս» (անգլ.՝ տուն) բառի ընտրությունը կապված է այն հանգամանքի հետ, որ նախկինում այս ժանրի երգերը գրվել և ձայնագրվել են սեփական առանձնատներում։ Ավելի տարածված տարբերակներից է, որ անվանումը ծագել է Չիկագոյում գտնվող «Warehouse» (անգլ.՝ «պահեստ») ակումբի անվանումից։


== Հաուսը ժամանակակից մշակույթում ==
Օգտագործվում է «Grand Theft Auto» համակարգչային խաղի մեջ։ «San Andreas» խաղում կա SF-UR ռադիոկայան, որտեղ վկայարկվում է միայն հաուս ոճի երաժշտություն։
Rise FM ռադիոն «Grand Theft Auto 3» և «Grand Theft Auto» խաղերի մեջ։ «Liberty City Stories»֊ում նույնպես հիմնականում օգտագործվում է հաուս։
Քենան Թոմփսոնի «Շաբաթ երեկոյան ուղիղ եթերում» (անգլ.՝ Saturday Night Live) եղել է «Deep House Dish» էպիզոդների շարք, որի ժամանակ երաժիշտները նվագում էին հաուս։


== Ծանոթագրություններ ==
Աավեռե (գյուղ, Տամսալու շրջան)

Անվան այլ կիրառումների համար տե՛ս՝ ԱավեռեԱավեռե (էստ․՝ Aavere), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարկալա

Կարկալա (ռուս.՝ Каркала), գետ Ռուսաստանում, հոսում է Բաշկորտոստանի՝ Միյակինսկի և Ստերլիբաշևսկի շրջանների տարածքներով։ Գետաբերանը տեղակայված է Ույազի գետի ձախ ափին։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Դյոմա գետն է, գետի ենթաավազանը Բելայա գետն է։ Գետավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  10010201312111100024496
Հիդրոլոգիական ուսումնասիրությունների կոդը -  111102449
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Opel Astra

Opel Astra (o.pəl ɑːstra), 1991 թվականից ի վեր Գերմանական Adam Opel AG-ի կողմից մշակված և արտադրված կոմպակտ մեքենա է։  Astra-ն (լատիներեն` «աստղ») իր արտադրանքը սկսել է 1962 թվականից և դասվել է Opel Kadett-ի մոդելների շարքին։
Opel Astra-ն արտադրվում է Գերմանական Vauxhall ընկերության կողմից։ Մեծ Բրիտանիայում նույնպես գոյություն ունի Vauxhall Astra ընկերություն, որը իր ապրանքանիշը չի արտահանում։ Գերմանիան իր արտադրանքը արտահանում է Չինաստան, Լատինական Ամերիկայի երկրներ և շատ այլ վայրեր։ Մինչև 2009 թվականը Ամերիկյան և Կանադական շուկաների համար ավտոմեքենան արտադրվել է Saturn Astra ընկերության կողմից։ 2009 թվականին General Motors-ը չեղյալ հայտարարեց Saturn Astra ապրանքանիշը, որով մեքենան այլևս չարտահանվեց Ավստրալիական շուկա։ 2012 թվականինին մեքենան սկսեց արտահանվել Ավստրալիական շուկա` Opel Astra բրենդով, սակայն մեկ տարի անց Opel Astra բրենդի վաճառքը դադարեցվեց։ 2015 թվականին սկսվեց Holden Astra ապրանքանիշի վաճառքը։ Chevrolet Vectra-ն (Astra H) արտադրվել է Լատինական Ամերիկայի համար, որը հետագայում փոխարինվել է Chevrolet Cruze-ի կողմից։


== Անվան ծագում ==
Astra անունը ծագել է Vauxhall-ում, որը արտադրում և վաճառում է Opel Kadett D (1979-1984) և Opel Kadett E (1984-1991) ավտոմեքենաները` որպես Vauxhall Astra: Հետագայում 1980-ականների սկզբին և 1990-ականների սկզբին GM Europe-ն ստանդարտացրեց մոդելի անվանացուցակը, որով բոլոր մեքենաների անունները սկսեցին ավարտվել «ա» տառով, ինչը հանգեցրեց այն փաստին, որ մոդելները ունեցան նույն անունները։


== Opel Astra F ==
1991 թվականին Ֆրանկֆուրտի ավտոսրահում Opel-ը ցույց տվեց իր նոր Astra F մոդելը։


== Ծանոթագրություններ ==
Լա Տոռե դե Ֆոնտաուբելյա

Լա Տոռե դե Ֆոնտաուբելյա (իսպ.` Torre de Fontaubella, բասկ.` La Torre de Fontaubella, կատ.` La Torre de Fontaubella), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է` Պրիորատ շրջանում։ Տարածքը կազմում է՝ 7,10 կմ2։ Բնակչությունը՝ 147 մարդ (2010 թվականի տվյալներով)։


== Արտաքին հղումներ ==
Պաշտոնական կայք Archived 2012-03-24 at the Wayback Machine.
Página oficial del Ayuntamiento Archived 2012-03-24 at the Wayback Machine.
Información de la Generalitat de Catalunya Archived 2007-09-26 at the Wayback Machine.
Información del Institut d'Estadística de Catalunya
Información general Archived 2008-05-13 at the Wayback Machine.


== Ծանոթագրություններ ==
Աստերոիդների ցանկ (233601-233700)

Աստերոիդների ցանկ (233501-233600)  • Աստերոիդների ցանկ  • Աստերոիդների ցանկ (233701-233800)
 Աստերոիդների ցանկ (233501-233600)  • Աստերոիդների ցանկ  • Աստերոիդների ցանկ (233701-233800)
Շրամկո (Մատվեևո-Կուրգանսկի շրջան)

Շրամկո (ռուս.՝ Шрамко), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Եկատերինովսկի գյուղական համայնքի կազմի մեջ։
Ալ-իմամա

Ալ-իմամա (արաբ. العمامة), գլխի կլոր‚ ոսկեգույն զարդանախշերով մետաքսյա փաթաթան‚ որն անվանվում է նաև ազ-զախրաֆ (արաբ.الزخرف)։ Ալ-իմաման մամլուքյան դարաշրջանի այն տարազներից է, որ արգելված էր հասարակ էմիրների համար։ Այն կարող էին կրել միմիայն մամլուք սուլթանները։ Ալ-իմաման լինում է հիմնականում սև և սպիտակ գույնի։


== Աղբյուրներ ==
Ալ-Կալակաշանդի, Սուբհ ալ-Աշաա, Բեյրութ 1989 թ։ էջ 276
Նանտյոյ սու Մյուրե

Նանտյոյ սու Մյուրե (ֆր.՝ Nampteuil-sous-Muret), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02536:


== Բնակչություն ==
2010 թվականի տվյալներով՝ համայնքի բնակչությունը 85 մարդ էր։


== Տնտեսություն ==
2010 թվականին համայնքի 58 աշխատունակ (15-64 տարեկան) բնակիչներից 42-ը տնտեսապես ակտիվ էին, 16-ը՝ ոչ ակտիվ (ակտիվության ցուցանիշը կազմել է 72,4 %, 1999 թվականին եղել է 63,3%)։ 42 տնտեսապես ակտիվ բնակիչներից աշխատում էին 39-ը (24 տղամարդ և 15 կին), գործազուրկ էին 3 մարդ (2 տղամարդ և 1 կին)։ 16 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 5-ը՝ թոշակառուներ, 142-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Նանտյոյ սու Մյուրե (ֆր.)
Դոսենայմ սյուր Զենսել

Դոսենայմ սյուր Զենսել (ֆր.՝ Dossenheim-sur-Zinsel), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1113 մարդ, բնակչության խտությունը` 64.71 մարդ/կմ²։ Բնակավայրը զբաղեցնում է 17.2 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 36 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 718 աշխատունակ (15-64 տարեկան)  բնակիչ, որոնցից ակտիվ էին 546-ը, իսկ ոչ ակտիվները` 172։ Ակտիվության ցուցանիշը կազմում է 76,0 %։ 546 աշխատունակ մարդկանցից աշխատել է 522 անձ (281 տղամարդ և 241 կին)։ Գործազուրկ են եղել 24 անձ (10 տղամարդ և 14 կին)։ 172 անաշխատունակներից 47-ը եղել են աշակերտներ կամ ուսանողներ, 84-ը` թոշակառուներ, իսկ 41-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(9655) 1996 CH1

(9655) 1996 CH1, աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 11-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,367365 ա. մ., առավելագույնը մոտենում է 2,2032 ա. մ. հեռավորության վրա և հեռանում 2,5315 ա. մ.։ Արեգակի շուրջ մեկ ամբողջական պտույտ է կատարում 1330,44 երկրային օրվա ընթացքում, իր ուղեծրով շարժվելով միջինում 0,270587 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9655) 1996 CH1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեցոլո Վալե Ուցոնե

Պեցոլո Վալե Ուցոնե (իտալերեն՝ Pezzolo Valle Uzzone), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 345 մարդ (2008 թվականի տվյալներով)։ Բնակչության խտությունը՝ 13 մարդ/կմ²։ Տարածքը՝ 27 կմ²։ Փոստային ինդեքս՝ 12070։ Հեռախոսային կոդ՝ 0173։
Կոմունայի հովանավորն է Սեն Կոլումբանը։ Տոնը նշվում է նոյեմբերի 23-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0173 87025
Էլեկտրոնային փոստ՝ comune.pezzolo@areacom.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տալդա (Ուրսուլի վտակ)

Անվան այլ կիրառումների համար տե՛ս՝ Տալդա (այլ կիրառումներ)Տալդա (ռուս.՝ Талда), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի ակունքը գտնվում է  65 կմ Ուրսուլ գետի աջ ափից։ Գետի երկարությունը 15 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերեխնոբոսկոմի ավազային շրջանին, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100312115100006244
Հիդրոլոգիական ուսումնասիրության կոդը՝ 115100624
Ավազանի կոդը՝ 13.01.01.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություներ ==


== Արտաքին հղումներ ==
Ռուսաստանի Դաշնության բնապահպանության  և բնական պաշարների նախարարություն Archived 2015-05-26 at the Wayback Machine.
Նորայր Քարտաշյան

Նորայր Գրիգորի Քարտաշյան (սեպտեմբերի 18, 1967(1967-09-18), Այգեձոր, Շամշադինի շրջան, Հայկական ԽՍՀ, ԽՍՀՄ), փայտափողային գործիքների վարպետ։


== Կենսագրություն ==
Նորայր Քարտաշյանը ծնվել է 1967 թվականի սեպտեմբերի 18-ին Այգեձոր գյուղում (ներկայում՝ Հայաստանի Տավուշի մարզ)։ 1979-1988 թվականներին սովորել է Դիլիջանի Ա. Բաբաևի անվան երաժշտական դպրոցի կլառնետի դասարանում։ 1986 թվականին ավարտել է Երևանի Ա. Բաբաջանյանի անվան երաժշտամանկավարժական ուսումնարանի դուդուկի բաժինը (դասատուներ՝ Ռ. Հարությունյան, Գ. Բաղդասարյան)։ 
1986 թվականին մասնակցել է երաժշտական ուսումնարանների հանրապետական մրցույթին (սրինգ), որտեղ դարձել է 1-ին կարգի դափնեկիր։ 
1988-1992 թվականներին աշխատել է Տավուշի մարզում, երաժշտական դպրոցում բացել և ղեկավարել է դուդուկի, սրինգի դասարաններ։ 1992-1996 թվականներին դասավանդել է «Մխիթար Սեբաստացի» կրթահամալիրում՝ որպես դուդուկի և շվիի ուսուցիչ։ 
Թողարկել է «Hot Sax» (1993, սաքսոֆոնի կատարումներ), «Melodies from Antiquity» (2004, սրինգի կատարումներ) ձայներիզները։ 
Նորայր Քարտաշյանը (ընկերների հետ) 2000 թվականին հիմնադրել է «Կատուներ» խումբը, որի «Norewan» ձայներիզը թողարկվել է 2007 թվականին։ Կատարումներով մասնակցել է «Navy Band» խմբի «Որքան է քոնը» ձայներիզի ստեղծմանը, որը BBC-ի «Music Awards» մրցանակաբաշխությունում ճանաչվել է լավագույնն աշխարհում։ 
Քարտաշյանի «Ծառաստան» անհատական ալբոմը, որը թողարկվել է 2010 թվականին, ընդգրկում է 12 ստեղծագործություն։ 
1999 թվականից համագործակցում է «Armenian Navy Band» խմբի և Արտո Թունջբոյաջյանի հետ։ Ղեկավարում է «Վան» նվագախումբը (առաջին ելույթը՝ 2011 թվականին, Երևանում)։  

— Նորայր Քարտաշյան


== Սկավառակագրություն ==
«Անտիկ պատմություններ» (2000)
«Ծառաստան» (2009)
«Վան» նախագիծ (2014)


== Ծանոթագրություններ ==


== Արտաքին հղումներ ==
Երաժշտական պատմություններ/ Նորայր Քարտաշյան
Նորայր Քարտաշյան և «Մենուա». Շնորհավոր Ամանոր
Նորայր Քարտաշյան և «Վան» նախագիծ – ShoghakatTVcompany
Պուլիցերյան մրցանակ

Պուլիցերյան մրցանակ (անգլ.՝ Pulitzer Prize), ամերիկյան ամենահեղինակավոր մրցանակներից, տրվում է գրականության, լրագրության, երաժշտության և թատրոնի ասպարեզներում հասած հաջողության համար։


== Պատմություն ==
1911 թվականին մահանում է հունգարական ծագումով ամերիկացի միլիոնատեր Ժոզեֆ Պուլիցերը (1847—1911)։ Ըստ նրա կտակի՝ այդ նպատակով թողնված 2 միլիոն դոլարով ստեղծվեց այս մրցանակի հիմնադրամը։
Մրցանակները հանձնում են 1917 թվականից, ամեն տարվա մայիսի առաջին երկուշաբթի օրը, Կոլումբիայի համալսարանի հոգաբարձուները Նյու Յորքում։
Մրցանակը 10000 ԱՄՆ դոլար է։


== Արտաքին հղումներ ==
Պուլիցերյան մրցանակակիրներ
41 (թիվ)

41 (քառասունմեկ), բնական թիվ է


== Աստղագիտության մեջ ==
41 կարգային թիվն է կրում Դափնե աստերոիդը


== Քիմիայում ==
41-ը Նիոբիումի ատոմային թիվն է


== Այլ ==
41-ը Ֆրանսիայի Լուար-է-Շեր դեպարտամենտի կարգային թիվն է
+41-ը Շվեյցարիայի միջազգային հեռախոսային կոդն է


== Տես նաև ==
41-րդ հարավային զուգահեռական
41-րդ հյուսիսային զուգահեռական


== Արտաքին հղումներ ==
Prime Curios! 41 Prime Pages-ից (անգլ.)
Պոնտոնս

Պոնտոնս (կատ.`Pontons) մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Պենեդես շրջանում։ Տարածքը կազմում է 25.95 կմ2։ Բնակչությունը` 539 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Información del Consejo Comarcal
Datos estadísticos
Յուլիուս Ռաաբ

Յուլիուս Ռաաբ (գերմ.՝ Julius Raab, նոյեմբերի 29, 1891(1891-11-29)[…], Սանկտ Պյոլտեն, Ավստրո-Հունգարիա - հունվարի 8, 1964(1964-01-08)[…], Վիեննա, Ավստրիա), Ավստրիայի պետ․ գործիչ։ 1938 թվականին եղել է առևտրի և տրանսպորտի մինիստր։
Ֆաշիստական Գերմանիայի կողմից Ավստրիայի զավթումից (1938 թվականի մարտ) հետո հեռացել է քաղ․ գործունեությունից։ Ավստրիայի ազատագրումից (1945) հետո մասնակցել է Ավստրիայի ժող․ կուսակցության (ԱԺԿ) ստեղծմանը։ 1945 - 1951 թվականներին ԱԺԿ-ի փոխնախագահն էր, 1951 - 1960 թվականներին՝ նախագահը։ 1953 - 1961 թվականներին՝ Ավստրիայի ֆեդերալ-կանցլեր։ 1955 թվականին գլխավորել է ավստր․ կառավարական պատվիրակությունը Մոսկվայում սովետական կառավարության հետ բանակցությունների ժամանակ, որտեղ համաձայնություն կայացվեց անկախ և դեմոկրատական Ավստրիայի վերականգնման վերաբերյալ պայմանագրի ստորագրման հետ կապված առավել կարևոր հարցերի շուրջը։


== Ծանոթագրություններ ==
Իզյումսկոե (գյուղ, Բորովի շրջան)

Անվան այլ կիրառումների համար տե՛ս՝ ԻզյումսկոեԻզյումսկոե (ուկրաիներեն՝ Ізюмське), գյուղ Ուկրաինայի Խարկովի մարզի Բորովի շրջանում։ Հիմնադրվել է 1680 թվականին։
2001 թվականի տվյալներով Իզյումսկոե գյուղում բնակվում էր 694 մարդ։ Բնակավայրը զբաղեցնում է 1935 կմ² տարածք։ Բնակչության խտությունը կազմում էր 358,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոշարովսկի գյուղական խորհուրդ (Կոնոտոպսկի շրջան)

Կոշարովսկի գյուղական խորհուրդ  (ուկրաիներեն՝ Кошарівська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Կոշարովսկի գյուղական խորհրդում բնակվում էր 1089 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Չերնեշչինա (գյուղ, Զաչեպիլովի շրջան)

Անվան այլ կիրառումների համար տե՛ս՝ ՉերնեշչինաՉերնեշչինա (ուկրաիներեն՝ Чернещина), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1750 թվականին։
2001 թվականի տվյալներով Չերնեշչինա գյուղում բնակվում էր 950 մարդ։ Բնակավայրը զբաղեցնում է 3694 կմ² տարածք։ Բնակչության խտությունը կազմում էր 257,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Գաբրիել եկեղեցի (Բրաջուր)

Սուրբ Գաբրիել եկեղեցի, հայկական առաքելական եկեղեցի Ադրբեջանի Հանրապետության Գյոյգյոլի շրջանի նախկին հայկական Բրաջուր, ներկայումս ադրբեջանական Քերեմլի գյուղում։


== Պատմություն ==
Եկեղեցու մասին քիչ տեղեկություններ են հայտնի։ Այն կառուցել է Բաբաջանը, ով մեծահարուստ էր և հատուկ հարկ էր վճարում Գանձակի Ջավադ խանին։
Եկեղեցին փակվել է 1928 թվականին Ադրբեջանի ԽՍՀ կառավարության հրամանով։
Մինչև 1989 թվականին գյուղի հայ բնակչության բռնագաղթը եկեղեցին լավ պահպանված էր և երբեմն ծառայում էր որպես աղոթասրահ։ Ներկայումս այն օգտագործվում է որպես հավաբուն։


== Ճարտարապետություն ==
Գյուղամիջի Սուրբ Գաբրիել եկեղեցին կառուցվել է արևելյան ճակտոնի գագաթին քառասյուն զանգակատնով, միանավ, թաղածածկ, անմշակ քարով, կրաշաղախով կառուցված շինություն է։


== Ծանոթագրություններ ==
Զեդա Ծվիրմինդի

Զեդա Ծվիրմինդի (վրաց.՝ ზედა წვირმინდი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Պրիգոժեե (գյուղ, Բարվենկովոյի շրջան)

Պրիգոժեե (ուկրաիներեն՝ Пригоже), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Պրիգոժեե գյուղում բնակվում էր 524 մարդ։ Բնակավայրը զբաղեցնում է 0,871 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսեյ Մեշերյակով

Ալեքսեյ Ալեքսանդրովիչ Մեշերյակով (փետրվարի 13, 1984(1984-02-13), Լենինգրադ, ՌԽՖՍՀ, ԽՍՀՄ), ռուս ռոք երաժիշտ, «Սպլին» խմբի թմբկահարը։


== Կենսագրություն ==
Ծնվել է Լենինգրադում։ Մանկուց սկսել է հետաքրքրվել երաժշտությամբ։
13 տարեկանում ընդունվել է երաժշտական դպրոց, դաշնամուրի դասարան։ Սակայն 3 տարի սովորելուց հետո թողել է դասերը և սկսել է զբաղվել հարվածային գործիքներով։ Հանրակրթական դպրոցում վատ է սովորել։ Երկար ժամանակ ցանկանում էր դառնալ երաժիշտ, բայց չէր կողմնորոշվում, թե ինչ ուղղությամբ։ Ագաֆոնովի հետ ծանոթանալուց հետո սկսում է նվագել նրա հետ։
2000 թվականին ընդունվում է Սանկտ Պետերբուրգի մշակույթի և արվեստների համալսարան՝ երաժշտական արվեստի էստրադայի բաժին։ Այդ ժամանակ «Катюша» խմբի անդամ էր։ Այնուհետև դառնում է «android» խմբի անդամ, որը լքում է 2002-ին։ Նույն թվականին մասնակցություն է ունենում «Катран» խմբում, որը նույնպես շուտով լքում է։ Հաջորդ տարիներին նա ժամանակ առ ժամանակ նվագում է «Королевы» և «Катран», «МореКорабли» խմբերում։
Մի անգամ Ալեքսեյը դիմում է Ալեքսանդր Վասիլևին՝ իրեն «Սպլին» խմբի կազմ ընդունելու խնդրանքով։ Նրան ընդունում են նախկին թմբկահար Սերգեյ Նավետնովի փոխարեն։
Ամուսնացած է։


== Ծանոթագրություններ ==


== Արտաքին հղումներ ==
Ալեքսեյ Մեշերյակովի մասին՝ Սպլինի ֆան-կայքում
Ալեքսեյ Մեշերյակովի էջը ՎԿ սոցիալական ցանցում
Մարսեցին (վեպ)

«Մարսեցին» ամերիկացի գրող Էնդի Ուիրի գիտաֆանտաստիկ վեպը։ Հեղինակը վեպը գրել է 2011 թվականին։ Հրատարակությունից անմիջապես հետո այն թարգմանվել է մի քանի տասնյակ լեզուներով և գրաքննադատների կողմից արժանացել դրվատական գնահատականների։ Վեպն իրենից ներկայացնում է մի յուրօրինակ տիեզերական ռոբինզոնիադա։


== Սյուժե ==
Մարս մոլորակի ուսումնասիրություններով զբաղվող «Արես-3» տիեզերական արշավախումբը փոշոտ փոթորիկի պատճառով շտապ լքում է մոլորակը։ Արշավախմբի անդամ ինժեներ և կենսաբան Մարկ Ուոտնին էվակուացիայի պահին վնասվածք է ստանում։ Արշավախմբի մյուս անդամները կարծում են, որ Մարկը մահացել է և նրան թողնում են ու հեռանում։ Սակայն վեպի հերոսը ուշքի է գալիս և իրեն գտնում մեն միայնակ Մարս մոլորակի վրա։ Նրա խնդիրն է գոյատևել 4 տարի մինչև ժամանի հաջորդ «Արես-4» արշավախումբը։


== Էկրանավորում ==
Ամերիկացի կինոռեժիսոր Ռիդլի Սքոթը 2015 թվականին էկրանավորել է վեպը։ Գլխավոր դերակատար է ընտրվել Մեթ Դեյմոնը։ Ֆիլմի պրեմիերան կայացել է 2015 թվականի սեպտեմբերի 11-ին Տորոնտոյի կինոփառատոնի շրջանակներում։
Ֆիլմն արժանացել է մի շարք մրցանակների, այդ թվում երկու «Ոսկե գլոբուս»՝ լավագույն մյուզիքլի կամ կատակերգության և լավագույն ռեժիսուրայի համար։ Ներկայացված է եղել Օսկարի յոթ անվանակարգերում։


== Ծանոթագրություններ ==


== Արտաքին հղումներ ==
hollywoodreporter.com
Իգուատուի գավառ

Իգուատուի գավառ (պորտ.՝ Microrregião de Iguatu), գավառ Բրազիլիայում, մտնում է Սեարա նահանգի մեջ։ Մտնում է Ժագուարիբի նահանգի մարզի մեջ։ Բնակչությունը կազմում է 107 587 մարդ 2006 թվականի տվյալով։ Զբաղեցված տարածքը 4762,797  կմ²։ Բնակչության խտությունը 46,1  մարդ/կմ²։


== Վիճակագրություն ==
Համախառն ներքին արտադրանքը կազմել է 568 395 405,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 647,44 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,647։


== Գավառի կազմ ==
Գավառի կազմի մեջ են մտնում հետևյալ համայնքները.

Իկո
Կիշելո
Սերիզի (Սոմի գավառ)

Սերիզի (ֆր.՝  Cerisy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 416 մարդ, բնակչության խտությունը` 38.06 մարդ/կմ²։ Բնակավայրը զբաղեցնում է 10.93 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 25 կմ արևելք։


== Բնակչություն ==


== Տնտեսություն ==
2010 թվականին ուներ 315 աշխատունակ (15-64 տարեկան)  բնակիչ, որոնցից ակտիվ էին 214-ը, իսկ ոչ ակտիվները` 101։ Ակտիվության ցուցանիշը կազմում է 67,9 %։ 214 աշխատունակ մարդկանցից աշխատել է 174 անձ (103 տղամարդ և 71 կին)։ Գործազուրկ են եղել 40 անձ (19 տղամարդ և 21 կին)։ 101 անաշխատունակներից 16-ը եղել են աշակերտներ կամ ուսանողներ, 37-ը` թոշակառուներ, իսկ 48-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյոյգյոլ (ազգային պարկ)

Անվան այլ կիրառումների համար տե՛ս՝ Գյոյգյոլ (այլ կիրառումներ)Գյոլգյոլ (ադրբ.՝ Göygöl Milli Parkı), ազգային պարկ, որը ստեղծվել է 2008 թվականին Գյոլգյոլի շրջանում։ Ազգային պարկի ընդհանուր մակերեսը կազմում է 12,755 հա (127,55 կմ²)։ Ազգային պարկը ստեղծվել է Գյոլգյոլի պետական արգելոցի հիման վրա։


== Արտաքին հղումներ ==
Ազգային պարկի կայքը (անգլ.)
Ազգային պարկի կայքը Archived 2011-07-26 at the Wayback Machine. (անգլ.)
Ադրբեջանի ազգային պարկեր Archived 2016-03-05 at the Wayback Machine.
Ջուզեպպե Տարտինի

Ջուզեպպե Տարտինի (ապրիլի 8, 1692(1692-04-08), Պիրան, Վենետիկի հանրապետություն - փետրվարի 26, 1770(1770-02-26)[…], Պադովա, Վենետիկի հանրապետություն), Բարոկկո դարաշրջանի իտալացի ջութակահար և կոմպոզիտոր։


== Կենսագրություն ==
Ջուզեպպե Տարտինին ծնվել է 1692 թ. ապրիլի 8-ին Պիրանում, (այժմ Սլովենիա և մահացել 1770 թ. փետրվարի 26-ին Պադուում, (Իտալիա)։ Աշխատել է տարբեր նվագախմբերում, նաև ղեկավարել է Պադուի Սուրբ-Անտուան եկեղեցու նվագախումբը։ Այս կարգավիճակը Տարտինիին թույլ է տալիս շրջագայել։ Այս նույն քաղաքում նա հիմնում է երաժշտական դպրոց, որտեղ նաև դասավանդում է Պիեդրո Նարդինիին։ Տարտինին գրել է տարբեր քննադատական հոդվածներ և միջոցներ ուսուցանման համար։ Տարտինիի նվագը աչքի էր ընկնում իր երգեցիկ հնչյուններով և իր աներևակայելի աղեղային շարժումներով։ Նա աշխատել է Անտոնիո Վիվալդիի և Արկանջելո Կորելլիի հետ։


== Ստեղծագործությունների ցանկ ==
130 կոնցերտ ջութակի համար
150 սոնատ ջութակի համար
50 եռակի սոնատ
"Աղեղի արվեստը" (50 վարիացիա Կորելլի գավոտի հիման վրա գրված)
եկեղեցական մեղեդիներՏարտինիի ամենաճանաչված գործերից է "Սատանայի դայլայլը" ՝ սոնատ ջութակի համար։ Ըստ Տարտինիի, նա գրել է այս սոնատը այն բանից հետո, երբ երազում տեսել է, թե ինչպես է սատանան ջութակ նվագում իր համար։ Նա արթնացել է և փորձել է գրել սատանայի նվագած երաժշտությունը։


== Ծանոթագրություններ ==
Լինդով (Մարկ)

Լինդով (գերմ.՝ Lindow (Mark)), կոմունա Գերմանիայի Բրանդենբուրգ երկրամասում։
Գտնվում է Արևելյան Պրիգնից Ռուպպին շրջանում։ Ենթարկվում է Ամտ Լինդով կառավարությունը։ Բնակչությունը կազմում է 3097 մարդ (ըստ 2010 թվականի դեկտեմբերի 31-ի)։ Տարածքը կազմում է 65,17 կմ²։ Պաշտոնական կոդ՝ 12 0 68 280։
Քաղաքը ստորաբաժանվում է 6 քաղաքային թաղամասերի։


== Արտաքին հղումներ ==
Պաշտոնական կայք Archived 2012-08-06 at the Wayback Machine.


== Ծանոթագրություններ ==
Ստարոսոլդովո

Ստարոսոլդովո (ռուս.՝ Старосолдово, բաշկիրերեն՝ Иҫке Салдау), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորուլ (Ելիզավետպոլի գավառ, այլ գյուղ)

Մորուլ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 40 կմ հյուսիս-արևմուտք, Չարդախլու-Դալլար ճանապարհին։ Գյուղից 4-5 կմ հյուսիս գտնվում էր նույնանուն Մորուլ գյուղը։


== Պատմամշակութային կառույցներ ==
Գյուղն ուներ քարաշեն հայկական եկեղեցի։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Թրուպ շրջան (Ջորջիա)

Թրուպ շրջան (անգլ.՝ Troup County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.072 կմ² է, բնակչությունը՝ 58.779 մարդ (2010 թ. տվյալներով)։ Շրջկենտրոնն է Լագրանջ բնակավայրը։ Կազմավորվել է 1826 թ.։
Պելագեյա Շայն

Պելագեյա Շայն (ռուս.՝ Пелагея Фёдоровна Шайн, ապրիլի 19, 1894(1894-04-19), Պերմի երկրամաս, Ռուսաստան - օգոստոսի 27, 1956(1956-08-27), Մոսկվա, ԽՍՀՄ), սովետական աստղագետ, աշխատել է Ղրիմյան աստղաֆիզիկական աստղադիտարանում։
Մինչ ամուսնությունը կրել է Սաննիկովա ազգանունը։
Ծնվել է 1894 թվականին Ռուսաստանի Ուսոլսկի ուեզդի Պոպովո-Օստանինո գյուղում։ Ավարտել է Պոլովոդովյան նախնական դպրոցը, Սոլիկամսկի գիմնազիան, հետո ընդունվել է Սանկտ-Պետերբուրգի Բեստուժևյան կուրսերի ֆիզիկո-մաթեմատիկական բաժինը։
1918 թվականին վերադարձել է Ուսոլսկի ուեզդ, որտեղ մաթեմատիկա է դասավանդել գործարանային դպրոցում։ Հետո տեղափոխվել է Տոմսկ, որտեղ ծանոթացել է իր ապագա ամուսնու, աստղագետ Գրիգորի Շայնի հետ։
1921 թվականից աշխատել է Պուլկովոյի աստղադիտարանում, 1925 թվականին տեղափոխվել է Սիմեիզի աստղադիտարան, որը հետագայում մտել է Ղրիմյան աստղաֆիզիկական աստղադիտարանի կազմի մեջ, որտեղ էլ աշխատել է մինչև կյանքի վերջը։
Պելագեյա Շայնը հանդիսանում է աշխարհում առաջին կին աստղագետը, ով հայտնաբերել է փոքր մոլորակ ((1112) Պոլոնիա, 1928 թվականին), ընդհանուր առմամբ հայտնաբերել է 19 աստերոիդ։ 1949 թվականին հայտնաբերել է Շայն-Շալդեխի կարճ պարբերությամբ գիսաստղը։ Ինչպես նաև հայտնաբերել է ավելին քան 150 նոր փոփոխական աստղեր։ Աշխատանքներ է տարել աստղերի լուսաչափության և գունաչափության ասպարեզում։
Ամուսինն է եղել հայտնի սովետական աստղագետ Գրիգորի Շայնը, նրանց որդեգրած դուստր Վերա Ֆեոդորովնա Կլոչիխինան, ով Պելագեյա Ֆեոդորովնայի զարմուհին էր, հետագայում դարձել է աստղաֆիզիկոս Վիկտոր Համբարձումյանի կինը։
Պելագեյա Շայնի անունով է անվանվել (1190) Պելագեյա աստերոիդը։


== Ծանոթագրություններ ==


== Արտաքին հղումներ ==
Имена малых планет, связанные с Пулковской обсерваторией Archived 2008-06-27 at Archive.is (ռուս.)
«Местное время», 4 марта 2009 (ռուս.)
Իվան Մազեպա

Իվան Մազեպա Ստեպանովիչ (մարտի 20, 1639(1639-03-20), Mazepintsi, Կիևի վոեվոդություն, Մալոպոլյան պրովինցիա, Լեհական թագավորության թագ, Ռեչ Պոսպոլիտա - սեպտեմբերի 21, 1709(1709-09-21), Բենդերի, Օսմանյան կայսրություն և Varnița, Օսմանյան կայսրություն), Ձախափնյա Ուկրաինայի հետման (1687-1708 թթ.), խոշոր հողատեր։
Տարվելով Ուկրաինայի ինքնուրույնության և այն Ռուսաստանից անջատելու ազգայնական գաղափարներով, Մազեպան գաղտնի բանակցել է լեհ թագավոր Ստանիսլավ Լեշչինսկու, ապա՝ շվեդ, թագավոր Կարլ XII-ի հետ։ 1708 թվականին անցել է Կարլ XII-ի կողմը (տես Հյուսիսային պատերազմ 1700-1721 թթ.)։ 1709 թվականին, Պոլտավայի ճակատամարտում շվեդների պարտությունից հետո, Կարլ XII-ի հետ փախել է թուրքական Բենդերի ամրոցը, որտեղ և մահացել է։


== Կենսագրություն ==
Մազեպան ամենայն հավանականությամբ ծնվել է 1639 թվականի մարտի 30-ին, ուղղափառ ազնվականների ընտանիքում, Կիևի մարզի Մազեպինցի գյուղում, Բելայա Ցերկով քաղաքի մոտ։ Նրա հայրը Ստեփան Ադամ Մազեպան էր (?-1666 թ.), իսկ մայրը՝ Մարինա Մոկիևսկան (1624-1707 թթ.)։ Իվան Մազեպայի նախնիներից ամենահին հիշատակությունը պահպանվել է նրա նախապապ Նիկոլայ Մազեպա-Կոլեդինսկու մասին, որին լեհական թագավոր Սիգիզմունդ 2-րդ Օգոստոսը մարտական ծառայության համար մի ագարակ է շնորհել Կամենեց գետակի ափին։ Այն, աճելով, հետագայում դարձել է Մազեպինցի գյուղը։ Իվան Մազեպայի պապը՝ Միխայիլ Մազեպան, հավանաբար եղել է ծառայության ռուսական ցարի մոտ՝ պահպանելով Ռուսական կայսրության հարավային սահմանները թաթարների ներխուժումից և, որոշ տեղեկություններով, զոհվել է 1620 թվականին՝ թուրքերի դեմ ճակատամարտի ժամանակ։ Հայրը՝ Ստեփան Ադամ Մազեպան, եղել է Բոգդան Խմելինցկու դաշնակիցներից, մասնակցել է Պերեյասլավսկի պայմանագրի կնքմանը՝ ռուս բոյարների հետ։ Սակայն չի հետևել այդ պայմանագրին և հետագայում Վիգովսկի հետմանի հետ մասնակցել է Ռուսական Մեծ Իշխանության ստեղծմանը, որը, սակայն, ադրյունքներչ չի տվել։ 1662 թվականին նա լեհական թագավորի կողմից պալատական պաշտոն է ստացել Չերնիգովսկում և այն զբաղեցրել մինչև մահը (1665 թ.)։ Մարինա Մոկիևսկան սերում էր Բելայա Ցերկով քաղաքի ազնվականական ընտանիքից, որի տղամարդիկ ղեկավար պաշտոններ էին զբաղեցնում Կիևյան կազակական գնդում, իսկ նրա հայրը մի կազակ էր, ով կողք-կողքի կռվել էր Բոգդան Խմելինցկու հետ։ Ժամանակակից ռուս գիտնական Տ. Գ. Տաիրովա-Յակովլևան իր «Մազեպա» ինքնագրության մեջ տեղեկություններ է հաղորդում այն մասին, որ Մարինայի հայրը և եղբայրը Խմելինցկու գնդում ավագներ են եղել և զոհվել են լեհերի դեմ մարտերի ժամանակ 1655 թվականին։ Մարինան ունեցավ երկու երեխա՝ Իվանը և Օլեքսանդրան։


== Ծանոթագրություններ ==
Ֆուտբոլի Իտալիայի սուպերգավաթ 1990

Ֆուտբոլի Իտալիայի Սուպերգավաթ 1990, Ֆուտբոլի Իտալիայի Սուպերգավաթի 3-րդ խաղն է։ Խաղը շահեց «Նապոլի» ֆուտբոլային ակումբը՝ «Յուվենտուսին» հաղթելով 5-1 հաշվով։ Խաղը կայացել է Նեապոլի Սան Պաուլո մարզադաշտում։
Մեծառու

Մեծառու, Կաթնաղբյուր, գետ Հայաստանի Լոռու մարզում, Ձորագետի աջ վտակը։ Սկիզբ է առնում Գուգարաց լեռների հյուսիսային լանջերից և Կաթնաղբյուր գյուղից 2 կմ հյուսիս-արևելք միանում մայր գետին։ Երկարությունը 12 կմ է։


== Ծանոթագրություններ ==